Kendelse om mentalundersøgelse
Ret: Retten i Hillerød (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

Retten i Hillerød

Den 18. juni 2021 kl. 13.00 blev retten sat af Dommer.

Retsmødet var offentligt.

Rettens nr. 8-4505/2020
Politiets nr. 0900-75585-00240-19

Anklagemyndigheden
mod
Tiltalte
CPR nr., f. 2003

Anklager var mødt for anklagemyndigheden.

Sagens bilag var til stede. Der blev fremlagt anmodning om kendelse om
mentalundesøgelse af 12. maj 2021 med bilag fra anklagemyndigheden.

Advokat Martin Utiger var mødt som beskikket forsvarer.

Person fra den sociale døgnvagt i Københavns Kommune var tillige mødt.

Tiltalte var mødt og bekræftede navn og fødselsdato.

Tiltalte blev gjort bekendt med, at han ikke havde pligt til at udtale sig.

Anklageren anmodede om, at Tiltalte bliver ambulant mentalun-dersøgt, jf.
retsplejelovens  809, stk. 1. Anklageren anmodede endvidere om, at der i
medfør af retsplejelovens § 810 afsiges kendelse om, at Retspsykiat-risk Klinik
kan rette henvendelse til pårørende eller andre privatpersoner med henblik på
at tilvejebringe oplysninger til brug for en mentalundersøgelse ef-ter
retsplejelovens § 809, stk. 1.

Anklageren anførte til støtte for sine anmodninger, at der har været beram-met
hovedforhandling, der blev aflyst på grund af tiltaltes akutte indlæggelse på
psykiatrisk afdeling. Tiltalte er kendt med diagnosen skizotypisk sindsli-delse.
I 2019 er der forsøgt indhentet personundersøgelse, uden held som føl-ge af
tiltaltes manglende medvirken samt manglende samtykke fra tiltaltes værge.

Tiltalte forklarede, at han ikke vidste ikke, hvad en personundersøgelse var, da
han blev kontaktet af Kriminalforsorgen, hvorfor han ikke ønskede at

Std 75286



side 2

medvirke. Han er i dag indstillet på at samarbejde med Kriminalforsorgen. Han
ønsker ikke at medvirke til en mentalundersøgelse.

Forsvareren protesterede mod anklagerens mod mentalundersøgelse af tiltal-te.

Tiltalte havde lejlighed til at udtale sig.

Retten afsagde

Kendelse

Af brev af 9. maj 2021 fra Børne- og Ungdomspsykiatrisk Center i Glostrup til
tiltaltes forsvarer fremgår, at tiltalte den 1. maj 2021 blev indlagt akut på
centeret, og at tilstanden hos tiltalte, der er kendt med diagnosen skizotypisk
sindslidelse, ikke var væsentligt forbedret under indlæggelsen, og at han fortsat
blev observeret som forvirret, kaotisk og psykotisk. Centeret vurdere-de, at
tiltalte var svært præget af sin tilstand, tankeforstyrret og kognitivt ne-gativt
påvirket, ligesom hans aktuelle funktionsniveau var meget lavt. Cente-ret
vurderede, at tiltalte ikke var i stand til at møde i retten i sin aktuelle til-stand.

Retten aflyste hovedforhandlingen, der var fastsat til den 11. og 12. maj 2021,
under hensyn til tiltaltes tilstand.

Tiltalte har under sagen ikke samtykket til udarbejdelse af mentalundersøgel-
se.

Retten finder herefter på baggrund af de lægelige oplysninger i sagen samt
karakteren og omfanget af tiltalen, at det er af betydning for sagens afgørel-se,
at tiltalte bliver mentalundersøgt ambulant, jf. retsplejelovens § 809, stk. 1.

Retten finder videre på baggrund af tiltaltes manglende samtykke til udarbej-
delse af mentalundersøgelse, at det er af væsentlig betydning for sagens afgø-
relse, at Retspsykiatrisk Klinik kan rette henvendelse til tiltaltes pårørende el-
ler andre privatpersoner med henblik på at tilvejebringe oplysninger til brug for
en mentalundersøgelse.

Derfor bestemmes:

Tiltalte skal mentalundersøges ambulant.

Det tillades Retspsykiatrisk Klinik at rette henvendelse til Tiltaltes pårørende
eller andre privatpersoner med henblik på at tilvejebringe oplys-ninger til brug
for en mentalundersøgelse af Tiltalte.



side 3

Forsvareren kærede kendelsen.

Sagen udsat.

Retten hævet kl. 13.20.

Dommer